Яшчэ адно маштабнае і запамінальнае відовішча – рэканструкцыя старажытнага паганскага свята Купалля. Кожны год ўдзельнікі фестывалю праходзяць па цэнтральных вуліцах мястэчка да возера, дзе раскладваюць агонь. Сёлета дажджлівае надвор’е вымусіла арганізатараў перанесці імпрэзу на гарадскую плошчу і адмовіцца ад распальвання вогнішча. Але гэта ніколькі не сапсавала святочнага настрою, бо ўсё ж ніхто не адмяняў атмасферных купальскіх песень, палымяных танцаў і шпаркіх карагодаў. Ізноў плошча танчыла дапазна.